b'\n_START_ARTICLE_\nAldrin\n_START_SECTION_\nProizvodnja\n_START_PARAGRAPH_\nAldrin nastane s kombinacijo heksaklorociklopentadiena in norbornadiena v tako imenovani Diels-Alder reakciji, da se pridobi adukt._NEWLINE_Aldrin je dobil ime po nem\xc5\xa1kem kemiku Kurtu Alderju, enemu od soizumiteljev teh vrst reakcij. Pribli\xc5\xbeno 270 milijonov kilogramov aldrina in ciklodien pesticidov je bilo proizvedenih med letoma 1946 in 1976. V tleh, na povr\xc5\xa1inah rastlin ali v prebavnih traktih \xc5\xbeu\xc5\xbeelk aldrin oksidira v epoksid dieldrin, ki je mo\xc4\x8dan insekticid.\n_START_SECTION_\nVpliv na okolje in predpisi\n_START_PARAGRAPH_\nKot soroden polikloriran pesticid, je aldrin zelo lipofilen. Njegova topnost v vodi je samo 0,027 mg/l, kar pove\xc4\x8duje njegovo obstojnost v okolju. Prepovedala ga je Stockholmska konvencija o obstojnih organskih onesna\xc5\xbeevalcih. V ZDA je bila uporaba aldrina ukinjena leta 1974. Snov je prepovedana za uporabo pri za\xc5\xa1\xc4\x8diti rastlin v EU.\n_START_SECTION_\nVarnost in okoljevarstveni vidiki\n_START_PARAGRAPH_\nAldrin LD\xe2\x82\x85\xe2\x82\x80 je smrten pri podganah v odmerkih od 39 do 60 mg/kg.'